*ΤΗΛΕΡΓΑΣΙΑ*

Β ΛΥΚΕΙΟΥ

**ΟΡΙΣΜΟΣ** Είναι η εκτελούμενη εργασία, εκτός του παραδοσιακού χώρου που χρησιμοποιεί μέσα προηγμένης τεχνολογίας και τηλεπικοινωνίας,

**Θετικά**

* **Ο** εργαζόμενος κερδίζει χρόνο, καθώς διεκπεραιώνει τις υποχρεώσεις απέναντι σε εργοδότες και πελάτες, χωρίς να πηγαίνει στο χώρο εργασίας
* **Ε**ξασφαλίζει ευέλικτοωράριο και το προσαρμόζει στους δικούς του

ρυθμούς, αποφεύγοντας το φόρτο εργασίας.

* **Ο**ι εργασιακές σχέσεις που γίνονται από απόσταση μειώνουν κατά πολύ το κόστος μετακίνησης του εργαζόμενου.
* **Μ**ειώνεται η ανεργία αφού η τεχνολογία δίνει τη δυνατότητα της εξ αποστάσεως εργασίας σε άτομα με ειδικές ανάγκες,
* **Ε**νισχύεται η παραγωγικότητα και ο ανταγωνισμός και έτσι αυξάνονται τα έσοδα στις επιχειρήσεις,
* **Κ**άθε εργαζόμενος νιώθει ευχαρίστηση, καθώς διαμορφώνει το δικό του περιβάλλον απασχόλησης, με αποτέλεσμα να αξιοποιεί στο έπακρο τις δεξιότητες και τη δυναμική του.
* **Δ**ημιουργούνται ευνoΪκές συνθήκες στην οικογένεια, καθώς ο εργαζόμενος γονέας μπορεί να φροντίζει και τα παιδιά.
* **Η** τηλεργασία επιδρά θετικά και στον ψυχισμό του ατόμου, καθώς τονώνεται η αυτοπεποίθησή του και η αυτοεκτίμησή του.
* **Α**ποτελεί για πολλούς οικονομικό συμπλήρωμα, αφού εύκολα εξασφαλίζει εισόδημα σαν δεύτερη απασχόληση.
* **Μ**πορεί να αποβεί απαραίτητο βοήθημα για φοιτητές – σπουδαστές, δίνοντας τους χρήματα και εργασιακή εμπειρία.

**Αρνητικά**

* **Η** εργασία από το σπίτι είναι ανασταλτικός παράγοντας για την ομαδικότητα. τη συλλογικότητα, τη συνεργασία.
* **Δ**ιασπάται το εργατικό δυναμικό της επιχείρησης. Δεν υπάρχει συνεκτικότητα και οι εργαζόμενοι χάνουν πολλά προνόμοια από τις εργασιακές τους σχέσεις π.χ. άδειες ,διακοπές.
* **Α**υξάνεται ο κίνδυνος κοινωνικής απομόνωσης, περιθωριοποίησης, εσωστρέφειας, κυρίως στους νέους και στα Αμεα.
* **Π**αγιώνεται η μερική απασχόληση και κινδυνεύουν τα εργασιακά δικαιώματα, η εργασιακή εμπειρία γίνεται ελλιπής, σταματά η επαγγελματική ανέλιξη και δημιουργούνται συνθήκες φθηνού εργατικού δυναμικού, και φοροδιαφυγής.
* **Α**υξάνεται το κόστος δαπανών σε τεχνολογικούς και τηλεπικοινωνιακούς εξοπλισμούς.
* **Κ**ινδυνεύει μέσω της τεχνολογίας, η ασφάλεια προσωπικών δεδομένων.